text: আছাদ আলী ছিলেন একজন বাংলাদেশি রাজনীতিবিদ, প্রাদেশিক পরিষদের সদস্য এবং বাংলাদেশের স্বাধীনতা যুদ্ধের অন্যতম সংগঠক।
  
  জীবনী
  আছাদ আলী তৎকালীন সিলেট জেলার হবিগঞ্জের বানেশ্বর গ্রামে জন্মগ্রহণ করেন। ব্রিটিশ শাসনামলে প্রথমে কলকাতার প্রেসিডেন্সি কলেজ ও পরবর্তীতে ১৯৪৪ সালে কলকাতা বিশ্ববিদ্যালয় থেকে এমএ ডিগ্রি লাভ করেন। শিক্ষাজীবন শেষে তিনি শিক্ষাকতা পেশায় প্রবশে করেন। নিজ এলাকায় বেশ কিছু শিক্ষাপ্রতিষ্ঠান নির্মাণে ভূমিকা পালন করেন।
  
  তিনি বাংলাদেশ আওয়ামী লীগের হবিগঞ্জ জেলা শাখার সভাপতি ছিলেন। তিনি ১৯৭০ সালের পাকিস্তান প্রাদেশিক পরিষদের নির্বাচনে হবিগঞ্জের আসন থেকে সংসদ সদস্য নির্বাচিত হন।
  
  ব্যক্তিগত ও পারিবারিক জীবন
  আছাদ আলী ব্যক্তিগত জীবনে হোসনে আরা বেগমের সাথে বিবাহ বন্ধনে আবদ্ধ হন। এই দম্পতির পাঁচ ছেলে এবং দুই মেয়ে। যার মধ্যে চতুর্থ ছেলে মাহবুব আলী শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন প্রতিমন্ত্রী।
  
  তথ্যসূত্র
  
  বিষয়শ্রেণী:হবিগঞ্জ জেলার রাজনীতিবিদ
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:প্রেসিডেন্সি কলেজের শিক্ষার্থী
  বিষয়শ্রেণী:পাকিস্তান প্রাদেশিক পরিষদের সদস্য
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: আছাদ আলী